เขตประเวศ

ประเวศ เป็นหนึ่งในห้าสิบเขตของกรุงเทพมหานคร เป็นเขตศูนย์ชุมชน แหล่งงานและการบริการเพื่อรองรับท่าอากาศยานสุวรรณภูมิ

**ที่ตั้งและอาณาเขต**
เขตประเวศตั้งอยู่ทางทิศตะวันออกเฉียงใต้ของฝั่งพระนคร มีอาณาเขตติดต่อกับเขตต่าง ๆ เรียงตามเข็มนาฬิกา ดังนี้- ทิศเหนือ ติดต่อกับเขตสะพานสูง มีทางหลวงแผ่นดินหมายเลข 3701 (ถนนคู่ขนานมอเตอร์เวย์ด้านซ้าย) เป็นเส้นแบ่งเขต- ทิศตะวันออก ติดต่อกับเขตลาดกระบังและอำเภอบางพลี (จังหวัดสมุทรปราการ) มีคลองแม่จันทร์ คลองตาพุก คลองขันแตก คลองสิงห์โต คลองปากน้ำ และคลองสลุดเป็นเส้นแบ่งเขต- ทิศใต้ ติดต่อกับอำเภอบางพลี (จังหวัดสมุทรปราการ) และเขตบางนา มีแนวคันนาแบ่งเขตการปกครองระหว่างกรุงเทพมหานครกับจังหวัดสมุทรปราการ คลองต้นตาล คลองปลัดเปรียง คลองหนองตาดำ คลองสาหร่าย และคลองเคล็ดเป็นเส้นแบ่งเขต- ทิศตะวันตก ติดต่อกับเขตบางนา เขตพระโขนง และเขตสวนหลวง มีคลองเคล็ด คลองตาสาด (คลองคู้) คลองหนองบอน คลองประเวศบุรีรมย์ ลำรางข้างหมู่บ้านเอื้อสุข และคลองบึงบ้านม้าเป็นเส้นแบ่งเขต

**ประวัติ**
เขตประเวศเดิมมีฐานะเป็น ตำบลประเวศ เป็นเขตการปกครองของอำเภอพระโขนง จังหวัดพระประแดง ซึ่งต่อมาได้ย้ายมาขึ้นกับจังหวัดพระนครใน พ.ศ. 2470 เมื่อเวลาผ่านไป ท้องที่อำเภอพระโขนงมีสภาพเป็นชุมชน ย่านการค้า อุตสาหกรรม และที่พักอาศัยเพิ่มขึ้น ใน พ.ศ. 2506 ทางราชการจึงได้ตั้งสุขาภิบาลประเวศขึ้นครอบคลุมพื้นที่ตำบลประเวศ ตำบลสวนหลวง ตำบลดอกไม้ ตำบลหนองบอนทั้งตำบล รวมถึงบางส่วนของตำบลบางจากและตำบลบางนา และใน พ.ศ. 2507 พื้นที่ส่วนใหญ่ก็ได้ถูกโอนไปขึ้นกับเทศบาลนครกรุงเทพ (ซึ่งขยายเขตออกมาเป็นครั้งที่ 3) เหลือเพียงตำบลประเวศและตำบลดอกไม้ที่ยังคงอยู่ในเขตสุขาภิบาล
ใน พ.ศ. 2514 จังหวัดพระนครถูกรวมเข้ากับจังหวัดธนบุรี เปลี่ยนฐานะเป็นนครหลวงกรุงเทพธนบุรี และใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้ยกเลิกการปกครองแบบสุขาภิบาลและเทศบาล รวมทั้งเปลี่ยนคำเรียกหน่วยการปกครองใหม่จากอำเภอและตำบลเป็นเขตและแขวงตามลำดับ ตำบลประเวศจึงได้รับการเปลี่ยนแปลงฐานะเป็น แขวงประเวศ  เป็นพื้นที่การปกครองของสำนักงานเขตพระโขนง
ภายหลังเขตพระโขนงมีความเจริญและมีประชากรหนาแน่นขึ้น รวมทั้งพื้นที่บางแห่งอยู่ไกลจากสำนักงานเขต ในวันที่ 19 เมษายน พ.ศ. 2532 กรุงเทพมหานครจึงได้จัดตั้งสำนักงานเขตพระโขนง สาขา 2 (ประเวศ) ขึ้นดูแลแขวงประเวศ แขวงหนองบอน แขวงดอกไม้ และแขวงสวนหลวง (ต่อมาแขวงสวนหลวงโอนไปอยู่ในการดูแลของสำนักงานเขตพระโขนง สาขา 3) และในวันที่ 9 พฤศจิกายน พ.ศ. 2532 กระทรวงมหาดไทยได้แบ่งพื้นที่ทางทิศตะวันออกของเขตพระโขนงตั้งเป็น เขตประเวศ แบ่งออกเป็น 4 แขวง ซึ่งรวมแขวงสวนหลวงไว้ด้วย (โดยเปลี่ยนชื่อสำนักงานเขตพระโขนง สาขา 3 เป็นสำนักงานเขตประเวศ สาขาสวนหลวง) จนกระทั่งใน พ.ศ. 2537 จึงแยกออกไปตั้งเป็นเขตสวนหลวง
ต่อมาในวันที่ 14 ตุลาคม พ.ศ. 2540 ได้ประกาศกระทรวงมหาดไทย เปลี่ยนแปลงพื้นที่เขตการปกครองของเขตประเวศใหม่อีกครั้งหนึ่ง โดยรวมพื้นที่แขวงสะพานสูง (เขตบึงกุ่ม) และหมู่ที่ 7–12 แขวงประเวศ (พื้นที่เขตประเวศทางด้านเหนือของถนนคู่ขนานมอเตอร์เวย์ด้านซ้าย) ไปจัดตั้งเป็นเขตสะพานสูง 

**การแบ่งเขตการปกครอง**
เขตประเวศมีหน่วยการปกครองย่อย 3 แขวง ได้แก่

**ประชากร**

**การคมนาคม**

**ทางบก**
ถนนสายหลัก ได้แก่- ถนนมอเตอร์เวย์ ตั้งแต่คลองบึงบ้านม้าจนถึงคลองแม่จันทร์- ถนนกาญจนาภิเษก ตั้งแต่ทางแยกต่างระดับทับช้างจนถึงคลองต้นตาล (สุดเขตกรุงเทพมหานคร)- ถนนศรีนครินทร์ ตั้งแต่คลองบึงบ้านม้าจนถึงคลองเคล็ด - ถนนพัฒนาการ ตั้งแต่คลองบึงบ้านม้าจนถึงทางแยกต่างระดับอ่อนนุช - ถนนอ่อนนุช ตั้งแต่คลองหนองบอนจนถึงคลองตาพุก- ถนนอุดมสุข ตั้งแต่แยกศรีอุดมจนถึงคลองเคล็ด- ถนนเฉลิมพระเกียรติ ร.9 ตั้งแต่แยกศรีอุดมจนถึงแยกประเวศ 
ถนนสายรองและทางลัดสำคัญ ได้แก่- ทางหลวงแผ่นดินหมายเลข 3701 (คู่ขนานมอเตอร์เวย์ด้านซ้าย)- ทางหลวงแผ่นดินหมายเลข 3702 (คู่ขนานมอเตอร์เวย์ด้านขวา)- ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)- ทางหลวงแผ่นดินหมายเลข 3902 (คู่ขนานกาญจนาภิเษกด้านใน)- ถนนสุขาภิบาล 2- ถนนรามคำแหง 2- ซอยทุ่งเศรษฐี- ซอย 01 กาญจนาภิเษก 39 (กิ่งแก้ว 25/1)- ซอยศรีนครินทร์ 38 (หมู่บ้านมิตรภาพ)- ซอยศรีนครินทร์ 57 (พรีเมียร์ 1)- ซอยเฉลิมพระเกียรติ ร.9 ซอย 28 (วัดทุ่งลานนา)- ซอยเฉลิมพระเกียรติ ร.9 ซอย 30 (ร่วมสามัคคี)

**ทางรถไฟ**
 ทางรถไฟสายตะวันออก (สถานีรถไฟบ้านทับช้าง)- รถไฟฟ้าเชื่อมท่าอากาศยานสุวรรณภูมิ (แอร์พอร์ตเรลลิงก์หรือแอร์พอร์ตลิงก์ สถานีบ้านทับช้าง)- รถไฟฟ้าสายสีเหลือง (สถานีศรีนครินทร์ 38, สถานีสวนหลวง ร.9, สถานีศรีอุดม)

**ทางน้ำ**
เส้นทางคมนาคมที่สำคัญ ได้แก่- คลองประเวศบุรีรมย์

**สถานที่สำคัญ**
 สวนหลวง ร.9- สวน 50 พรรษา มหาจักรีสิรินธร- สวนน้ำบึงหนองบอน- สวนวนธรรม- มหาวิทยาลัยรามคำแหง วิทยาเขตปัจฉิมสวัสดิ์-สุวรรณนภาศรี (กองงานวิทยาเขตบางนา) รามคำแหง 2- ศูนย์เรียนรู้ป่าในกรุง โดยสถาบันปลูกป่า ปตท.- วัดกระทุ่มเสือปลา
*มัสยิดญามีลุ้ลอิสลาม บ้านจรเข้ขบ
*มัสยิดซะห์รอตุ้ลอิสลาม ดอกไม้ 
*ศูนย์อบรมจริยธรรมอิสลาม มัสยิดดารุ้ลมุสะสีรรร เกาะกลาง
*มัสยิดเราะห์มาตุ้ลอิสลาม
*มัสยิดอัสสอาดะห์
*มัสยิดอ้ามานาตุ้ลอิสลาม
*มัสยิดยามีอุ้ลอิบาดะห์ (บ้านทางควาย)
*มัสยิดนูรุ้ลอิบาดะห์
*มัสยิดฟื้นฟูมรดกอิสลาม
*วัดตะกล่ำ
*วัดแก้วพิทักษ์เจริญธรรม
*พาราไดซ์พาร์ค
*ซีคอนสแควร์
*ตลาดนัดรถไฟ
*สถานีตำรวจนครบาลบางนา
*สถานีตำรวจนครบาลประเวศ
*สถานีตำรวจนครบาลอุดมสุข
*คริสตจักรเมืองทองพัฒนาการ
*คริสตจักรพัฒนาการ
*คริสตจักรอุดมสุข

**อ้างอิง**

**แหล่งข้อมูลอื่น**
  เว็บไซต์สำนักงานเขตประเวศ date=2017-09-10